בחורים טובים (שיר)

"בחורים טובים" הוא סינגל שהוקלט על ידי הזמר הישראלי עומר אדם. את השיר הוציאה לאור ב-27 ביולי 2018 חברת התקליטים NMC, והוא נכלל כרצועה ה-19 באלבום האולפן השישי של הזמר, Omer.

על השיר 
"בחורים טובים" נכתב על ידי אליה רוסיליו וסתיו שמש, והופק על ידי תמיר צור. זהו הסינגל החמישי שהוציא אדם מתוך אלבום האולפן השישי שלו. ב-29 ביולי 2018 נכנס למצעד הפזמונים העבריים השבועי של המדיה פורסט במקום השישי – שם שהה שבוע אחד בלבד. בסמוך לצאתו עלה לשירות הסטרימינג ספוטיפיי, שם צבר כשלושה מיליון השמעות. השיר מספר על חוויות משותפות של אדם עם חבריו הבנים.

השורה "גילינו בתאילנד שהבנות לא בדיוק בנות" זכתה לביקורות רבות, בנימוק לטענות טרנספוביות. גיל לוסטיג מ-"Mako" טען לחפותו של אדם, והזכיר כי מדובר בזמר המזרחי הראשון שהופיע על בימת מצעד הגאווה, ואף הוציא המנון גאווה בשם "תל אביב". לדעתו, הדבר נעשה בתום לב, והמליץ לזמר ולמנהליו להקליט את השיר מחדש ללא השורה המדוברת. באתר "וואלה!" ראיינו את מנכ"ל עמותת מעברים לקשת הטרנסית, אלישע אלכסנדר. הוא הצהיר: .

מיקומי שיא

קישורים חיצוניים

הערות שוליים 

שירי 2018
סינגלים מ-2018
שירי עומר אדם
שירים בעברית
שירים שהופקו על ידי תמיר צור
מחלוקות הקשורות ללהט"ב במוזיקה
סינגלים בהוצאת NMC יונייטד אנטרטיינמנט